19:05 18.12.2016 (Uuendatud 19:06 18.12.2016) lühendatud link
TALLINN, 18. detsember — Sputnik. Venemaa levitas pühapäeval enda resolutsioonikava humanitaarkriisiga tegelemiseks Aleppos, olles varem ähvardanud panna veto Prantsusmaa kavale, mis näeb ette ÜRO vaatlejate saatmist Süüria suuruselt teise linna, teatasid diplomaadid.
Venemaa ettepanekus kutsutakse ÜRO-d astuma samme "Alepposse jäänud tsiviilelanike olukorra jälgimiseks", kuid dokumendis ei mainita vaatlejate lähetamist, vahendas BNS.
Varem teayas ÜRO, et Venemaa on valmis panema ÜRO Julgeolekunõukogus veto Prantsusmaa koostatud resolutsioonikavale ÜRO vaatlejate saatmisest Süüriasse Alepposse, et jälgida evakueerimist ja aidata kaitsta tsiviilelanikke, ütles Vene suursaadik Vitali Tšurkin pühapäeval.
"Me ei saa lubada selle vastuvõtmist, kuna see on katastroof," ütles Tšurkin ajakirjanikele.
ÜRO Julgeolekunõukogu kavatseb kohtuda konsultatsioonideks kinniste uste taga, millele järgneb hääletus ettepanekute üle.
Tšurkini sõnul esitab Venemaa oma ettepanekud vaatluseks Aleppos.
Prantsusmaa resolutsioonikavas märgitakse, et Julgeolekunõukogu on mures halveneva humanitaarkriisi pärast Süüria suuruselt teises linnas Aleppos ning selle pärast, et kümned tuhanded Aleppo elanikud vajavad abi ja evakueerimist.
Venemaa on alates Süüria konflikti puhkemisest 2011. aasta märtsis pannud kuus korda veto ÜRO Julgeolekunõukogu Süüria-resolutsioonidele.
Julgeolekunõukogu, ÜRO, Vitali Tšurkin, Venemaa, Süüria